ועדת הפנים והגנת הסביבה, כנסת 20, פרוטוקול מספר 534, 2018-01-01 10:45

דוד אמסלם: אני פותח את ישיבת ועדת הפנים והגנת הסביבה לדיון בהצעת חוק המפלגות (תיקון מס' 24) (הוראות מיוחדות לעניין בחירות מקדימות לתפקיד חבר הכנסת), התשע"ח-2017, להצבעה על הבקשה לדיון מחדש על פי סעיף 115 לתקנון הכנסת.

דוד אמסלם: מישהו רוצה לנמק את הבקשה לרביזיה?

<תומר רוזנר: חברת הכנסת עליזה לביא ביקשה את הרביזיה בדיון ביום חמישי וכבר זומן הדיון.

עליזה לביא: אדוני, אני חושבת שהיום אתה עושה פה מרתון.

עליזה לביא: אנחנו נמצאים בכנסת במרתון של מכירת חיסול של חוקים.

עליזה לביא: החוק הזה לא מיטיב, הוא רק לוקח אותנו אחורה.

עליזה לביא: זה שוב חוק למקורבים, כפי שעברנו פה עם חוק ההמלצות.

עליזה לביא: זה חוק שתפור למידות שלכם בלבד, אין בו שום דבר טוב.

עליזה לביא: הגענו לכנסת הבוקר בשעה 8:30 לדיון על הצעת חוק המרכולים כדי לשמר את הקואליציה שלכם.

עליזה לביא: אתה כאדם שהשבת יקרה לו, אני לא מבינה איך אתה פותח כך שבוע בשנה החדשה 2018.

דוד אמסלם: בשבילי כיהודי היא לא שנה חדשה.

עליזה לביא: השנה האזרחית.

עליזה לביא: למען האמת, כולנו הגענו בזמן, לא היו פקקי תנועה הבוקר, כביש החוף היה פנוי לגמרי, לא ראיתי דבר כזה בחיים שלי.

עליזה לביא: אתה רואה את החוק הזה, חוק שמפלה, מביא לאי-שוויון, בעד חברי כנסת חדשים.

עליזה לביא: לו היית אומר עכשיו שהחוק הזה יחוקק בכנסת הבאה, לא בכנסת הזאת, לא כשחברי כנסת מחוקקים עבור עצמם.

עליזה לביא: הרי מה קורה כאן?

עליזה לביא: יש כאן בעצם תרומה לאי-שוויון, גריעה, אנחנו גורעים במה שאנחנו מנסים פה לקדם.

עליזה לביא: אז לשם מה להעביר את החוק הזה שמשרת קבוצה מצומצמת מאוד בכנסת?

עליזה לביא: אני אומרת לך שאתם מובילים פה סדרה של חוקים שבסופו של דבר יהפכו את הקערה על פיה ולא ייטיבו.

דוד אמסלם: תודה.

<תומר רוזנר: הייתה בקשה לרביזיה גם של חברת הכנסת כהן-פארן אבל היא לא נמצאת פה.

דוד אמסלם: אני מביא את הרביזיה להצבעה.

דוד אמסלם: מי בעד הרביזיה?

דוד אמסלם: ירים את ידו.

דוד אמסלם: מי נגד?

דוד אמסלם: מי נמנע?

דוד אמסלם: בעד – 2

דוד אמסלם: נמנעים – אין הבקשה לדיון מחדש על הצעת חוק המפלגות (תיקון מס' 24) (הוראות מיוחדות לעניין בחירות מקדימות לתפקיד חבר הכנסת), התשע"ח-2017 לא נתקבלה.

דוד אמסלם: הרביזיה לא נתקבלה.

דוד אמסלם: תודה רבה לכולם.

דוד אמסלם: הישיבה נעולה.